
UPRAVNO VIJEĆE
KLASA: 007-04/24-01/8
URBROJ: 2186-1-26-01-24-2
Varaždin, 27. studenoga 2024. godine

ZAPISNIK

Sa 45. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 27. studenoga 2024. godine s početkom u 07:00 sati.

Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:

1. Maja Hrešć, predstavnica osnivača, predsjednica Upravnog vijeća
1. Robert Dukarić, predstavnik osnivača, zamjenik predsjednice Upravnog Vijeća
1. Krešimir Grđan, predstavnik osnivača.
1. Zvezdana Petrović, predstavnica radnika izabrana od strane Stručnog vijeća Ljekarne Varaždinske županije,
1. Silvija Modrić, predstavnica radnika,

Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i: ravnatelj Ljekarne Varaždinske županije Mirko Magić, zapisničar Matija Hlad i gđa Vlasta Tuđa, voditeljica računovodstva Ljekarne Varaždinske županije. 


Predsjednica daje na raspravu predloženi dnevni red.

1. Verifikacija Zapisnika sa 44. sjednice Upravnog vijeća od 31. listopada 2024. godine,
Referent: Maja Hrešć, predsjednica;

2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2024. godine do 30. rujna 2024. godine,
Referent: Vlasta Tuđa, voditeljica računovodstva;

3. Donošenje Odluke o prihvaćanju Izvješća ravnatelja o radu Ljekarne Varaždinske županije za razdoblje od 01. siječnja 2024. godine do 30. rujna 2024. godine,
Referent: Mirko Magić, ravnatelj,

4. Donošenje Financijskog plana Ljekarne Varaždinske županije za 2025. godinu,
Referent: Mirko Magić, ravnatelj;

5. Donošenje Plana ulaganja u osnovna sredstva i dugotrajnu imovinu Ljekarne Varaždinske županije za 2025. godinu;
Referent: Mirko Magić, ravnatelj,

6. Donošenje odluke o Otkupu inventara ljekarni „Slavka Blaško, mag.pharm.“ i „Snježana Erlač, mag.pharm.“,
Referent: Mirko Magić, ravnatelj;

7. Razno.

Predsjednica daje na raspravu predloženi dnevni red.
Na predloženi dnevni red nema primjedbi te se isti usvaja jednoglasno.

TOČKA 1. DNEVNOG REDA

Verifikacija Zapisnika sa 44. sjednice Upravnog vijeća od 31. listopada 2024. godine,
Referent: Maja Hrešć, predsjednica;

	Predsjednica poziva članove da iznesu primjedbe.
	Predsjednica poziva članove da glasaju radi verifikacije zapisnika.
	Predsjednica konstatira da je zapisnik verificiran jednoglasno.

TOČKA 2. DNEVNOG REDA

Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 30. rujna 2024. godine,
Referent: Vlasta Tuđa, voditeljice računovodstva, 

	Financijsko izvješće Ljekarne Varaždinske županije za razdoblje 01.01.2024. — 30.09.2024. godine sastavljeno je prema odredbama Zakona o računovodstvu i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni:
· Ukupni prihodi 			12.578.805,77 €
· Ukupni rashodi 			12.080.156,11 €
· Višak prihoda nad rashodima 	498.649,66 €.
U usporedbi s istim razdobljem prošle godine, ostvaren je rast ukupnih prihoda za 32,29 %, te rast ukupnih rashoda za 29,29 %. Ako promatramo strukturu prihoda vidljiv je rast prihoda u dijelu poslovanja s Hrvatskim zavodom za zdravstveno osiguranje za 31,93 % odnosno za 46,82 % s naslova dopunskog zdravstvenog osiguranja, a isto tako i na svim ostalim vrstama iskazanih prihoda.
Rashodi su također veći, međutim trend njihova rasta sporiji je u odnosu na rast prihoda. U cilju
racionalizacije troškova i dalje provodimo nužne izmjene i nabave koje su potrebne zbog zakonskih propisa i zahtjeva struke.

	Predsjednica otvara raspravu.
	Predsjednica poziva članove na glasovanje.
	Predsjednica konstatira da je Odluka usvojena jednoglasno.


TOČKA 3. DNEVNOG REDA

Donošenje Odluke o prihvaćanju Izvješća ravnatelja o radu Ljekarne Varaždinske županije za razdoblje od 01. siječnja 2024. godine do 30. rujna 2024. godine,
Referent: Mirko Magić, ravnatelj,
	Nakon opširnog izlaganja ravnatelja Magića (izvješće je priloženo dokumentaciji sjednice), predsjednica zaključuje raspravu te daje točku 3. dnevnog reda na raspravu i glasanje. 
	Upravno vijeće jednoglasno donosi Odluku.

TOČKA 4. DNEVNOG REDA

Donošenje Financijskog plana Ljekarne Varaždinske županije za 2025. godinu,
Referent: Mirko Magić, ravnatelj;
	
	Nakon opširnog izlaganja ravnatelja Magića (izvješće je priloženo dokumentaciji sjednice), predsjednica zaključuje raspravu te daje točku 4. dnevnog reda na raspravu i glasanje. 
	Upravno vijeće jednoglasno donosi Odluku.
	
TOČKA 5. DNEVNOG REDA
	
Donošenje Plana ulaganja u osnovna sredstva i dugotrajnu imovinu Ljekarne Varaždinske županije za 2025. godinu;
Referent: Mirko Magić, ravnatelj,

	Nakon opširnog izlaganja ravnatelja Magića (izvješće je priloženo dokumentaciji sjednice), predsjednica zaključuje raspravu te daje točku 5. dnevnog reda na raspravu i glasanje. 
	Robert Dukarić napominje da ljekarna Ivanec pokriva 5 i više općina i 3 doktora u Domu zdravlja Ivanec, te pita da li bi ljekarna Ivanec mogla biti i dežurna ljekarna sa radom 0-24. Također ukazuje na problem udaljenosti zapadnog dijela županije (Bednja, Lepoglava, Ivanec) do dežurne ljekarne u Varaždinu. 
	Ravnatelj odgovara kako povećanje broja dežurnih ljekarna ovisi o Ministarstvu zdravstva.
	Zvezdana Petrović navodi kako je u Ivancu jedna mala Ljekarna (Kocijan) i da je povećani prihod Ljekarne Ivanec ostvaren u skladu sa tradicijom, kvalitetom i bez ozbiljne konkurencije. 	
	Krešimir Grđan postavlja pitanje voditeljici računovodstva, gđi. Vlasti Tuđi, da li financijski plan povlači ovaj trošak (ulaganja), na što gđa. Tuđa odgovara kako prvi dio (sitni inventar do 665 €) nije uključen u financijski plan, dok je drugi dio (investicije) amortiziran na otprilike 70 % iznosa iz razloga što neke investicije neće početi odma početkom godine. Navodi kako za dugotrajno ulaganje u visini od 120.000,00 € nije amortizirano iz razloga što je to terećenje dugotrajne imovine. 
	Krešimir Grđan postavlja pitanje glede financiranja EU sredstava na što ravnatelj odgovara kako mi kao ljekarna nemamo velikih mogućnosti na što odgovara Zvezdana Petrović navođenjem energetske obnove zgrade u Kolodvorskoj 18 (Centrala). Ista pita zašto je navedena razlika između 2 ponude za otkup inventara (8.000,00 € - 17.900,00 €). 
	Ravnatelj obrazlaže kako se pristupilo pregovorima sa obje magistre (Erlač i Blaško), nakon čega su snižene ponude koje odgovaraju interesima Ljekarne Varaždinske županije. 
	Zvezdana Petrović uočava pogrešku formule u prvoj .xlsx Excel tablici priloženoj ovoj sjednici, dok je u drugoj ispravljeno.  
	Predsjednica zatvara raspravu.
Upravno vijeće jednoglasno donosi Odluku.

TOČKA 6. DNEVNOG REDA
	
Donošenje odluke o Otkupu inventara ljekarni „Slavka Blaško, mag.pharm.“ i „Snježana Erlač, mag.pharm.“,
Referent: Mirko Magić, ravnatelj;

	Ravnatelj navodi kako je oprema i namještaj u Ljekarni Petrijanec iz 2017. godine i kako je magistra Erlač dostavila realne ponude, a sa kojima se složilo Povjerenstvo za utvrđivanje cijene inventara Ljekarne Petrijanec i Ljekarne Varaždinske Toplice te tvrtka Marnet d.o.o. Nadalje, navodi kako bi novi namještaj u Ljekarni Petrijanec koštao više od 40.000,00 € i da je upitno bi li se isti izradio i montirao u tako kratkom vremenu. Zaključuje kako je predmetna ponuda i više nego prihvatljiva te predlaže Upravnom vijeću da donese predmetnu odluku. 
	Krešimir Grđan postavlja pitanje zašto je ponuda Ljekarne Slavka Blaško nepotpisana i neovjerena, na što ravnatelj odgovara kako je ista takvu dostavila zbog manjka radne snage i povećanog opsega posla pred mirovinu. Nadalje, isti navodi kako je Povjerenstvo zaduženo za utvrđivanje cijene postojećeg inventara u odnosu na tržišnu cijenu. Isti se slaže sa zapisnikom i mišljenjem povjerenstva. 
Predsjednica zatvara raspravu.
Upravno vijeće jednoglasno donosi Odluku.

TOČKA 7. DNEVNOG REDA
	
RAZNO

Zvezdana Petrović komentira izjavu ravnatelja kako nitko u Ustanovi nije nezamjenjiv, sa čim se slaže, dok ju zanima zamjena između voditeljica Ljekarni Koblenzova i Ljekarne Radićeva, odnosno da bi zamjena voditelja trebala biti rezultat pomne analize i promišljanja radi napretka i razvoja Ustanove. Nadalje, ista shvaća kako je to odluka Ustanove radi poboljšanja organizacijskih uvjeta u istoj, dok ju zanima na temelju čega je takva odluka donesena. 
Ravnatelj navodi kako su ovo prve promjene voditelja dok je zamjenica ravnatelja imenovana prije 3 mjeseca. Govori kako zamjenica ravnatelja u suradnji sa njime predlaži određene odluke za koje smatra da su u interesu Ustanove. Navodi kako Ljekarna Koblenzova posluje sa minusom i da je potrebno nešto izmijeniti kako bi se financijska situacija poboljšala. U slučaju da se neće dogoditi očekivana pozitivna promjena, raspraviti će se o daljnjim postupcima. 
Krešimir Grđan postavlja pitanje Zvezdani Petrović želi li možda ista biti voditeljica u Koblenzovoj na što gđa. Petrović odgovara kako je već bila na toj poziciji i da je s te pozicije na poziv ravnatelja prihvatila radno mjesto voditelj ravzoja poslovanja te da je nakon ukidanja radnog mjesta poslovanja predložila svoj povratak u Ljekarnu Koblenzova, no taj prijedlog nije prihvaćen. 
Zvezdana Petrović se nada da će na sljedećim sjednicama Upravnog vijeća doći na red i povećanje koeficijenata farmaceutskih tehničara u Ljekarni Varaždinske županije
Predsjednica se zahvaljuje te zaključuje sjednicu u 08:02 sati.


	Zapisničar:
Matija Hlad
	Predsjednica Upravnog vijeća
Ljekarne Varaždinske županije
Maja Hrešć

